Provincia de Teruel

Teruel es un provincia espaniol del communitate autonome de Aragon, con capital in le citate homonime de Teruel. Illo se trova preponderantemente in le area meridional del systema Iberic, ben que un parte del nord-este provincial, in le denominate Baxo Aragon, ja pertine al depression del Ebro. Su superficie es de 14 809 km² e su population ascende a 134 545 habitantes (INE 2021), del quales un quarte vive in le capital. Isto implica un densitate de population de 9,08 hab./km², un del plus basses del pais. Actualmente, illo comprende 236 municipalitates, le majoritate de illos con population scarce. Le municipalitates plus importante, excepte le capital, es Alcañiz, Andorra, Calamocha, Calanda e Utrillas.

In le provincia, characterisate per su relievo e paisage picturesque de montania mediterranee, al plus de agricultura e miniera, de particular importantia in le passato, le turismo, le production de energia e un incipient industria es le pilares economic. Inter le productos typic del region se trova le jambon de Teruel, le ternasco de Aragon, le oleo del Baxo Aragon, le persica de Calanda e le tartufo nigre de Sarrión.

Categoria:Provincia de Teruel